Zapiski o Sherloke Xolmse
„Zapiski o Sherloke Xolmse“ (tarjimasi „Sherlock Holmes haqida hikoyalar“; talaffuzi: Sherlok Xolms haqida hikoyalar) (ruscha: Записки о Шерлоке Холмсе) — shotland yozuvchisi Arthur Conan Doyle yaratgan izquvar Sherlock Holmes haqidagi hikoyalar toʻplami. Toʻplam 1984-yil Frunze shahrida „Mektep“ nashriyotida chop etilgan. Rus tilidagi mazkur toʻplamga 19 ta hikoya hamda „Baskervillar iti“ qissasi kiritilgan. Toʻplam 1983-yil Moskva shahrida „Pravda“ nashriyotida chop etilgan nashrga asoslangan. Asar kirish soʻzini Korney Chukovskiy yozgan. Ruscha toʻplamga kiritilgan hikoyalar ingliz tilidan tarjima qilingan. Unga kiritilgan 6 hikoyani M. va N. Chukovskiylar, 3 hikoyani D. Livshits, 3 hikoyani N. Yemelyannikova, 2 hikoyani N. Voytinskaya, 1 hikoyani M. Bessarab, 1 hikoyani N. Gvozdareva, 1 hikoyani V. Shtengel, 1 hikoyani T. Ruzskaya, 1 hikoyani L. Borovoy tarjima qilgan. „Baskervillar iti“ qissasini esa N. Voljina oʻgirgan. Toʻplamdagi 8 hikoya „Sherlock Holmes sarguzashtlari“ (inglizcha: The Adventures of Sherlock Holmes) (1892), 7 hikoya „Sherlock Holmesning qaytishi“ (inglizcha: The Return of Sherlock Holmes) (1905), 3 hikoya „Sherlock Holmesning memuarlari“ (inglizcha: The Memoirs of Sherlock Holmes) (1894), 1 hikoya „Uning soʻngi taʼzimi“ (inglizcha: His Last Bow) (1917) toʻplamlaridan olingan. Mazkur toʻplamni tayyorlashda quyidagi shaxslar ishtirok etgan: V. Medinskaya – muharrir, J. Karippayev – rassom, I. Vasilyev – rasmlar muharriri, S. Nurmiyeva – texnik muharrir, L. Mixalkova va N. Bobkova – musahhihlar. Kitob adadi – 300 000 nusxa.